Johannes, Dei gratia Francorum rex, notum facimus universis presentibus et futuris nos vidisse litteras Odonis quondam ducis Burgundie, predecessoris, nostri formam que sequitur continentem: § In nomine sancte et individue Trinitatis. Amen. Odo, dux Burgundie... (Voir n° CLXXVIII, p. 329.) § Nos autem dictas litteras et omnia et singula in eisdem contenta rata et grata habentes ipsa volumus, laudamus et approbamus et de gratia speciali quathenus usi sunt confirmamus. Quod ut firmum et stabile perpetuo perseveret, litteris presentibus nostrum fecimus apponi sigillum, salvo in aliis jure nostro et in omnibus quolibet alieno. Actum Trecis anno Domini millesimo trecentesimo sexagesimo primo, mense februarii. § Per Regem in requestis in quibus vos et gentes requestarum eratis. § FERRICUS. Collacio facta est. Visa.